Karcag Városi Önkormányzat Polgármesterének 12/2020. (IV.02.)

rendelete

Karcag Városi Önkormányzat Képviselő-testületénekaz önkormányzat tulajdonában lévő lakások és nem lakás céljára szolgáló helyiségek bérbeadásáról szóló 10/2019. (IV.26.) önkormányzati rendelete módosításáról

Karcag Városi Önkormányzat Polgármestere az Alaptörvény 53. cikk (1) bekezdése alapján a Kormány által kihirdetett veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése értelmében a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1)-(2) bekezdésében, 4. § (3) (4) bekezdésében, 5. § (3) bekezdésében, 9. § (1) bekezdésében, 10. § (2) bekezdésében, 12. § (5) bekezdésében, 15. §-ában, 17. § (2) bekezdésében, 18. § (1) bekezdésében, 19. §‑ában, 20. § (3) bekezdésében, 21. § (6) bekezdésében, 23. § (3) bekezdésében, 31. § (2) bekezdésében, 33. § (3) bekezdésében, 34. § (1) és (6) bekezdésében, 36.-44. §-ban, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 9. pontjábanmeghatározott feladatkörömben eljárva a következő rendeletet alkotom:

# *1. § Karcag Városi Önkormányzat Képviselő-testületének az önkormányzat tulajdonában lévő lakások és nem lakás céljára szolgáló helyiségek bérbeadásáról szóló 10/2019. (IV.26.) önkormányzati rendelete (a továbbiakban: Rendelet) 2. § (5) e) pontja helyébe az alábbi rendelkezés lép:*

2. § (5) e) dönt a hozzájárulásra irányuló ügyekben, így különösen a bérlő bejelentési kötelezettségei körébe tartozó, esetenként a bérleti szerződés módosítására is kiható – (1) és (2) bekezdésében nem szereplő – hozzájárulások ügyében; a lakásba és helyiségbe történő befogadásról; a bérlő szervezet nevének, szervezeti formájának megváltozása esetén a bérleti szerződés módosításáról; a helyiség bérleti jogának másra történő átruházására, cseréjére, albérletbe adására irányuló hozzájárulások ügyében.

# 2. § *A Rendelet 27. §-a helyébe az alábbi rendelkezés lép:*

27. § (1) A helyiség albérletbe nem adható, a bérleti jog nem cserélhető el, valamint az másra nem ruházható át a (2) bekezdésben foglalt kivétellel.

(2)A helyiség a bérbeadó előzetes írásbeli hozzájárulása alapján albérletbe adható, a bérleti jog elcserélhető, valamint az másra átruházható, ha a bérlő

a) a bérleti jogát előprivatizációval érintetten szerezte meg, vagy

b) részére a bérbeadó jelen rendelet hatályba lépése előtt szerződésben biztosította a helyiség albérletbe adásának, a bérleti jog elcserélésének, átruházásának jogát

és bérleti díj tartozása nincs.

# 3. § Ez a rendelet a kihirdetését követő napon lép hatályba és az azt követő napon hatályát veszti.

K a r c a g, 2020. március 31.

|  |
| --- |
| **(: Dobos László :)** |
| polgármester |

Kihirdetési záradék:

E rendeletet 2020. április 02-án kihirdettem.

|  |  |
| --- | --- |
|  |  |
|  **(: Rózsa Sándor :)** |  |
| jegyző |  |

**Á L T A L Á N O S I N D O K O L Á S**

A lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény tartalmazza a helyiségek bérbeadására vonatkozó részletszabályokat.

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdésének 9. pontja alapján, a helyi közügy, valamint a helyben biztosítható közfeladatok körében ellátandó helyi önkormányzati feladat - többek között – a lakás és helyiséggazdálkodás.

Karcag Városi Önkormányzat Képviselő-testületének „az önkormányzat tulajdonában lévő lakások és nem lakás céljára szolgáló helyiségek bérbeadásáról” szóló 10/2019. (IV.26.) önkormányzati rendelete (a továbbiakban: Rendelet) szabályozza az önkormányzati tulajdonban lévő nem lakás céljára szolgáló helyiségek bérletére vonatkozó, helyi szintű rendelkezéseket.

Szükségessé vált a Rendelet módosítása arra figyelemmel, hogy a korábban a Rendelet hatályba lépése előtt jóhiszeműen szerzett és gyakorolt jogok ne sérüljenek.

**R É S Z L E T E S I N D O K O L Á S**

**1. § -hoz**

A Polgármester által átruházott hatáskörben meghozható bérbeadói jogosultságok kiegészítéséről rendelkezik a kiadható hozzájárulások körét illetően.

**2. § -hoz**

A helyiségek bérleti jogának másra történő átruházásának, cseréjének, albérletbe adásának lehetséges eseteit határozza meg.

**3.§-hoz**

A rendelet hatályba lépéséről, valamint hatályon kívül helyezéséről rendelkezik.